|  |  |  |
| --- | --- | --- |
| РЕСПУБЛИКА ТАТАРСТАН  СОВЕТ НИЖНЕКАМСКОГО  МУНИЦИПАЛЬНОГО РАЙОНА  423586, г. Нижнекамск, пр. Строителей, 12  тел./факс (8555) 41-70-00 | Herb | ТАТАРСТАН РЕСПУБЛИКАСЫ  ТҮБӘН КАМА  МУНИЦИПАЛЬ РАЙОНЫ СОВЕТЫ  423586, Түбән Кама шәһәре, Төзүчеләр пр., 12  тел./факс (8555) 41-70-00 |

|  |  |
| --- | --- |
| РЕШЕНИЕ | КАРАР |
| № 2 | 2024 елның 16 феврале |

Түбән Кама муниципаль районы Башкарма комитетының 2023 елдагы эшчәнлеге турында хисап хакында

Түбән Кама муниципаль районы Башкарма комитетының 2023 елдагы эшчәнлеге турындагы хисабын караганнан соң, Түбән Кама муниципаль районы Советы Түбән Кама муниципаль районы Башкарма комитетының үз эшчәнлеген «Россия Федерациясендә җирле үзидарә оештыруның гомуми принциплары турында» Россия Федерациясе законнары, «Татарстан Республикасында җирле үзидарә турында» 45-ТРЗ номерлы Татарстан Республикасы Законы, Түбән Кама муниципаль районы Уставы нигезендә гамәлгә ашыруын билгеләп үтә.

Депутатлар билгеләп үткәнчә, 2023 елда Башкарма комитет эшчәнлеге Түбән Кама муниципаль районының алга таба социаль-икътисади үсешенә, халыкның тормыш сыйфатын күтәрүгә, Түбән Кама шәһәрендә, Кама Аланы шәһәр тибындагы бистәсендә һәм авыл җирлекләрендә яшәүчеләр өчен уңай шартлар тудыруга юнәлдерелгән.

2023 елда өстенлекле бурычлар арасында Түбән Кама муниципаль районында яшәүчеләрнең социаль-демографик, мәгариф һәм мәдәни потенциалын арттыру өчен шартлар тудыру, кече һәм урта бизнесны, крестьян-фермер һәм шәхси ярдәмче хуҗалыкларны оештыру һәм үстерү өчен уңай шартлар тудыру, инвестицион проектларны гамәлгә ашыру, социаль-мәдәни объектлар төзү һәм ремонтлау, халыкның тормышы өчен куркынычсыз шартлар тудыру, милләтара һәм конфессияара тынычлык һәм сәяси тотрыклылык, федераль һәм республика программаларын, илкүләм проектларны гамәлгә ашыру, физик культура һәм спортны үстерү торды.

Узган елда үткәрелгән эш нәтиҗәсендә Башкарма комитет икътисадның һәм социаль өлкәнең тотрыклылыгын тәэмин итә, федераль һәм республика хакимият органнары белән нәтиҗәле хезмәттәшлекне тәэмин итә алды.

Бәян ителгәннәрдән чыгып, Түбән Кама муниципаль районы Советы

КАРАР БИРӘ:

1. Түбән Кама муниципаль районы Башкарма комитетының 2023 елдагы эшчәнлеген канәгатьләнерлек дип танырга.

2. Түбән Кама муниципаль районы башкарма комитетына (Булатов Р.Ф.) Түбән Кама муниципаль районы уставында билгеләнгән Түбән Кама муниципаль районы Башкарма комитеты вәкаләтләрен, шулай ук Түбән Кама шәһәре, Кама Аланы шәһәр тибындагы поселогы һәм Түбән Кама районы авыл җирлекләре башкарма комитетларының җирле әһәмияттәге мәсьәләләрне хәл итү буенча төзелгән килешүләр нигезендә тапшырылган вәкаләтләренең бер өлешен тиешенчә үтәү буенча барлык кирәкле чараларны күрүне йөкләргә.

3. Әлеге карарның үтәлешен контрольдә тотуны җирле үзидарә, регламент һәм хокук тәртибе мәсьәләләре буенча даими комиссиягә йөкләргә.

Түбән Кама муниципаль районы

Башлыгы Р.Х. Муллин